== Forstudier ==
Dateringen af de første studier er usikker; enten 1884 eller 1885. Krøyer tegnede et nytårskort den 30.-31. december 1884 med ideen til billedets opbygning.<ref>''Krøyer i internationalt lys'' side 111-112</ref> Krøyer har dateret en stor karton 13. juli 1885.<ref>''Krøyer i internationalt lys'' side 112</ref> Krøyer lavede flere studier af personer, som eksempelvis Anna Ancher med datteren Helga.
En olieskitse på træ findes på Skagens Kunstmuseum, hvor kompositionen er fastlagt, men her kigger Krøyer på beskueren. Derudover findes to skitser på museet. På det endelige billede kigger alle mod bordets midte bortset fra Anna og Helga Ancher. Oscar Björck havde malet et portræt af Krøyer, som han anvendte som forlæg for sit eget portræt på maleriet.<ref>''Krøyer i internationalt lys'', side 234</ref> Der findes et maleri fra 1885, olie på lærred, 40 x 28 cm, af ''Anna og Helga Ancher'' i [[Michael og Anna Anchers Hus]] siddende på en bænk til højre for et bord med hvid dug.<ref>Krøyer i internationalt lys, side 112</ref>
Maleri Kultur